Ngohe Aromatawai: He kōrero tuku iho

# Paerewa Paetae Ngā Mahi a te Rēhia 91692: Te whakaatu māramatanga ki ngā tukanga toi taketake o ngā mahi a te Rēhia

**Aronga:** Ngā Mahi a te Rēhia 1.3B v1

**Whiwhinga:** 4

**Te Horopaki**

Kua tonoa tō kura e ngā kaumātua o tō hapori kia whakatūria he whakaaturanga i runga i te kaupapa o tētahi kōrero tuku iho o tō rohe.

Ko tāu nā mahi he hanga papa paki (storyboard) e hāngai ana ki taua kōrero hei ārahi i te akomanga ki te whakarite i ngā nekehanga me ngā mahi ā-ringa mō te whakaaturanga.

Ka aromatawaingia tāu āhei ki te whakamahi i ngā tukanga toi taketake o ngā mahi a te rēhia ki te hanga i te papa paki, ki te whakarite anō hoki i te whakaaturanga.

**Hei Mahi**

Whiriwhiria tētahi kōrero tuku iho hei kaupapa mō tō whakaaturanga.

Wānangahia ngā tino kōrero hei whakatakoto ki te papa paki.

Tūhuratia, matapakihia ngā tukanga toi taketake e tika ana hei whakarite i tā koutou whakaaturanga.

Ka whakatū i tētahi rōpū kia matapaki i ngā whakaaro, kia whakahoki kōrero, kia pūrangiaho ai.

Matapakihia te kaupapa kia tau ai ngā whakaaro me ngā tukanga kei te papa paki.

Mā koutou anō ngā tukanga toi taketake tika e āta kōwhiri kia whakarite i tētahi raupapa me āna whakaari katoa.

Mahia tā koutou whakaaturanga i mua anō hoki i te whakaminenga.

**Taunakitanga: Ngā Mahi a te Rēhia 91692 He kōrero tuku iho**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka whakaatu i ngā āhuatanga matua o ngā tukanga kua kitea i ngā mahi toi taketake.
* Ka whakaatu māramatanga ki ngā tukanga toi taketake kei roto i te whakaaturanga.

*Hei tauira:**Kua whakaaturia ngā āhuatanga matua o ngā tukanga toi taketake e hāngai ana ki te kōrero tuku iho o te rohe.* *Kua tūhura i ngā tukanga toi taketake me te whakaatu māramatanga ki ngā tukanga toi taketake mā te tirohanga Māori tonu (pēnei i te whakakao mai i ngā waiata, i ngā mahi ā-ringa, i ngā nekehanga, i te takotoranga o te whakaari, arā atu).*  | * Ka whakawhānui i ngā tukanga toi taketake kei ngā mahi a te rēhia.
* Ka whakamāori i ngā tikanga o ngā momo tukanga toi taketake.

*Hei tauira:**Kua whakawhānuihia e tē ākonga ngā tukanga, me ngā tikanga o te kōrero tuku iho.* *Kua whai taunakitanga ki te whakawhānui i ōna ake whakaaro, i ōna kare ā-roto hoki.  Hei tauira, kua rangahau i ngā tuawahine, tuahangata o ngā momo whakaari kia rongo ai i te taha wairua, taha whatumanawa o ngā nekeneke ā-tinana. Kua whakamāoritia ēnei nekehanga ki te whakaari.**Kua whakatakotoria ngā tukanga i whai kia hanga mai i te whakaaturanga.* | * Ka whai māramatanga ki ngā tukanga toi taketake kia hāngai pū ai ki te whakaaturanga.
* Ka puta ngā taha rerehua kia rere pai ai ngā huānga toi taketake.
* Ka tau te whakamāori i ngā tukanga kia hāngai ai ki ngā horopaki huhua noa.

*Hei tauira:**Kua whai māramatanga te ākonga ki ngā tukanga o tētahi toi taketake, ā, kua waihanga i te whakaaturanga e hāngai ana ki te horopaki.* *Ka whai māramatanga atu ōna pūkenga toi ki ngā mahi kē kia rongo ai i te takenga mai me te tūhonotanga o ngā whakaaro, tikanga, pūkenga toi, ahakoa te horopaki.**Kua tau ngā whakamāoritanga o ngā nekehanga o te whakaari, e puta ana te rerehua kia whakaatu mai ngā āhuatanga matua.* |